Kolej Melayu Kuala Kangsar

Kolej Melayu Kuala Kangsar (Inggeris: The Malay College Kuala Kangsar, juga diringkaskan kepada Malay College atau MCKK) merupakan sebuah sekolah berasrama penuh premier dimasukkan lelaki Melayu di Bandar DiRaja Kuala Kangsar, Perak. Ia juga disebut sebagai “Kolej Eton Timur” atau "Eton of the East". Sekolah ini diiktiraf sebagai sekolah terunggul di negara Malaysia.

Kolej Melayu Kuala Kangsar telah dianugerahkan anugerah Sekolah Kluster Kecemerlangan oleh Kementerian Pendidikan Malaysia. Sejak 2010, sekolah ini telah dianugerahkan sebagai Sekolah Berprestasi Tinggi, iaitu anugerah yang diberikan kepada sekolah Malaysia yang cemerlang. Sekolah ini telah dipilih sebagai International Baccalaureate (IB) World School sejak 2011 dan Middle Years Programme. Kolej Melayu Kuala Kangsar menawarkan kurikulum nasional (SPM) sambil melaksanakan standard kurikulum IB. MCKK juga merupakan ahli organisasi antarabangsa sekolah menengah terbaik dalam dunia yang diketuai oleh Raffles Institution of Singapore. Kira-kira 10% pelajar sekarang adalah dengan biasiswa awam & swasta seperti Bank Negara Malaysia, Telekom Malaysia, Yayasan Peneraju Pendidikan Bumiputera dan lain-lain.

Sekolah ini merupakan salah satu sekolah daripada dua Sekolah Berasrama Penuh di Malaysia yang dibawah naungan raja-raja Melayu.
Sejarah

Ditubuhkan pada 1905 oleh pihak British atas cadangan daripada R.J. Wilkinson, pegawai pendidikan jajahan pada masa itu. Cadangan itu disokong sepenuhnya oleh Sultan Perak, Sultan Idris Murshidul Azam Shah I (1886—1916).

Pada awalnya, penubuhan sekolah ini ialah untuk mendidik dan melatih golongan elit Melayu yang terdiri daripada kerabat diraja. Anak lelaki kelahiran kebanyakan sukar untuk mendapat tempat di sekolah ini. Selepas kebangkitan nasionalisme orang Melayu pada sekitar tahun 1947, syarat kemasukan ke sekolah ini dilonggarkan dan semakin ramai anak-anak orang kebanyakan dapat peluang untuk menuntut di sini. Kini anak Melayu terpilih berpeluang mengikuti pembelajaran peringkat menengah di sekolah ini.

thumb|right|Lencana besi asal.
Infrastruktur

Bangunan overfloor (dibina pada 1909 oleh A.B. Hubback) adalah binaan yang menjadi identiti sekolah ini, bercirikan senibina kacukan Yunani-Rumi, berhadapan padang ragbi, merupakan asrama bagi pelajar tingkatan 4 dan tingkatan 5 (dan juga tingkatan 3 dan 6 pada satu masa) dan dewan makan. Bangunan Prep School (dibina pada 1913) yang menempatkan pelajar tingkatan 1, terletak di selatan kampus, adalah lebih kecil daripada bangunan Overfloor, mengekalkan senibina Yunani-Rumi, tetapi dengan ciri-ciri yang berbeza.
Sukan

Terdapat tiga padang sukan utama di sekolah ini; padang di hadapan Asrama Besar ( Big School ) yang digunakan untuk ragbi, bola sepak dan kriket, padang hoki berhadapan Asrama Baru atau lebih dikenali sebagai New Hostel dan padang serbaguna di Blok Pentadbiran. Terdapat juga Padang-C yang terletak dihadapan asrama Pavilion.

Selain itu, terdapat 2 gelanggang bola keranjang di belakang Big School dan 1 gelanggang bola keranjang di hadapan blok kelas tingkatan 1 & 2.

Sekolah ini mempunyai sukan lain seperti Squash, Badminton, Tennis dan Memanah yang mempunyai tempat khas masing-masing.
Alumni

Persatuan alumni Kolej Melayu Kuala Kangsar dikenali sebagai Malay College Old Boys' Association (MCOBA) atau "Persatuan Murid Tua Kolej Melayu Kuala Kangsar", ditubuhkan pada tahun 1929. Persatuan ini memperjuangkan hak bekas-bekas pelajar untuk mendapat tempat di dalam syarikat-syarikat berkaitan kerajaan. Kebanyakkan bekas pelajar sekolah yang berpangkat tinggi di dalam syarikat-syarikat kerajaan dan di dalam kabinet.

Antara bekas pelajar yang ternama adalah seperti:
* Sultan Hisamuddin Alam Shah – Yang di-Pertuan Agong ke-2 & Sultan Selangor ke-5
* Sultan Salahuddin Abdul Aziz Shah – Agong ke-11 & Sultan Selangor ke-8
* Sultan Haji Ahmad Shah Al-Musta’in Billah – Agong ke-7 & Sultan Pahang ke-5
* Sultan Azlan Muhibbuddin Shah – Agong ke-9 & Sultan Perak ke-34
* Tuanku Ja’afar – Agong ke-10 & Yang di-Pertuan Besar Negeri Sembilan ke-10
* Dato' Onn Jaafar – Menteri Besar Johor ke-7 & pengasas UMNO
* Datuk Seri Anwar Ibrahim - Perdana Menteri Malaysia ke-10
* Dato' Muhammad bin Abdullah - Dato' Undang Luak Johol ke-15
* Tun Abdul Razak Hussein orang kaya indera syahbandar ke 10 serta perdana menteri malaysia 2
Tradisi

Sebagai sekolah yang mempunyai sejarah yang lama, pelbagai tradisi tersendiri masih dipelihara oleh pelajar semasa serta alumni. Pada perlawanan sukan utama, setiap pelajar akan turun ke padang dan bersorak serta menyanyikan lagu-lagu sorakan dengan unison.

Murid tua Kolej Melayu mengekalkan tradisi memakai tali leher sekolah pada setiap hari Rabu. Perjumpaan murid-murid tua, Hujung Minggu Murid Tua (Old Boys Weekend) juga dilangsungkan setiap tahun di kampus selama tiga hari, dimana mereka akan bertanding dalam pelbagai acara sukan. Perlawanan ragbi antara murid tua dan pelajar semasa menjadi tarikan utama perjumpaan ini. Selain daripada ini, MCOBA juga mengadakan majlis makan tahunan untuk murid-murid tua yang biasanya dilangsungkan di Kuala Lumpur.
Senarai Pengetua

*1905—1918: William Hargreaves
*1918—1919: J.O. May
*1919—1923: L.A.S. Jermyn
*1923—1938: C. Bazell
*1938—1949: H.R. Carey
*1949—1953: K.D. Luke
*1953—1958: J.D.R. Howell
*1958—1959: P.G. Haig
*1959—1965: N.J. Ryan
*1965—1969: Abdul Aziz Ismail
*1970—1971: Syed Abu Bakar Barakbah
*1971—1972: Mohd. Ghazali Hj. Hanafiah
*1973—1975: Nordin Nasir
*1975—1977: Abdul Rahman Mohd. Ali
*1977—1982: Wan Abdul Aziz Wan Hamzah
*1982—1983: Syed Alwi Syed Aljunid
*1983—1987: Zainal Abidin Hj. Ahmad
*1988—1992: Rashdi Ramlan
*1992—1995: Hj. Hassan Hashim
*1995—1999: Hj. Baharom Kamari
*1999—2003: Hj. Alimuddin Hj. Mohd. Dom
*2004—2010: Dato' Mohd. Rauhi Mohd. Isa
*2010—2019: En. Anand bin Baharuddin
*2020—2025:En. Mohd. Shahadan bin Abd Rahman
*2025—Kini :En. Aimin Fadhlee bin Mahmud Zuhodi
Alamat

:Kolej Melayu Kuala Kangsar
:Jalan Tun Abdul Razak
:33000, Kuala Kangsar
:Negeri Perak, Malaysia
:Telefon : 605-7761400
:Fax : 605-7764500
Rujukan
Pautan luar

* mckk.edu.my Laman rasmi Kolej Melayu Kuala Kangsar.
* ODP - Kuala Kangsar Alumni category Senarai Laman Web Alumni di Open Directory Project.
* Laman Web Sejarah ringkas Kolej Melayu Kuala Kangsar.
* Laman Web Persatuan Guru Kolej Melayu Kuala Kangsar.
* Kenangan belajar di MCKK


Kuala Kangsar
Kategori:Sekolah lelaki di Malaysia
Kategori:Sekolah menengah di Perak